Helena Bonham Carter
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmskuespillere
Helena Bonham Carter er en britisk skuespiller. Hun er blitt nominert til to Oscar-priser, åtte Golden Globes, fire Emmy-priser og fem Bafta-priser.
Hun fikk sin TV-debut i 1983, og har særlig gjort seg bemerket i litteraturfilmatiseringer som A Room With a View (Et rom med utsikt, 1985; hennes filmdebut), Maurice (1987), Howards End (Tilbake til Howards End, 1992), alle etter E. M. Forsters romaner.Bonham Carter har også hatt større roller i Hamlet (1990; som Ofelia) og Frankenstein (1993). Hun spilte en utypisk rolle i Fight Club (1999). To ganger er hun blitt Oscar-nominert: for beste hovedrolle i The Wings of the Dove (1997) og for beste birolle som dronningmoren i The King's Speech (Kongens tale, 2010). For sistnevnte vant hun Bafta-prisen. Hun vant Emmy-prisen for TV-filmen Enid (2009). Les mer i Store norske leksikon Film i Storbritannia